Diari Oficial de la Generalitat Valenciana


Sumari del DOGV 8211, del 12-01-2018 (2017/11178)

Notificació de la sentència dictada en el procediment de divorci contenciós número 755/2017.
--------------------------------------------------------------------------------------------

### Dades del document

Número de DOGV
:   8211

Data del DOGV
:   12-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11103


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 755/2017. [2017/11855]  
Pedro Moya Donate, lletrat de l'Administració de justícia del Jutjat de Primera Instància número 7 de Castelló de la Plana.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanda formulada pel procurador senyor Tena Riera en nom i representació d'Hel·lena Brau Bou contra Agung Permana, declare dissolt per divorci el matrimoni dels expressats litigants, amb tots els efectes legals i adopte les mesures següents:  
  
S'atribueix a la mare la guarda i custòdia i l'exercici exclusiu de la pàtria potestat respecte de la filla menor comuna, A.  
No s'estableixen visites entre el pare i la filla.  
El pare pagarà, en concepte de pensió d'aliments per a la seua filla, la suma de 200 euros mensuals, que ingressarà dins dels cinc primers dies de cada mes en el compte bancària que designe la mare i que s'actualitzarà anualment d'acord amb les variacions de l'Índex de Preus de Consum.  
Les despeses extraordinàries necessàries que genere la filla seran sufragades per ambdós progenitors al 50 %.  
  
Tot això sense fer un pronunciament exprés de condemna a costes.  
  
Notifiqueu aquesta resolució a les parts i feu-los saber que en contra es pot interposar un recurs d'apel·lació en el termini de 20 dies.  
  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.  
  
Una vegada siga ferma aquesta sentència, inscriviu-la al marge de la inscripció del matrimoni en el Registre Civil Central.  
Així, aquesta és la meua sentència, que pronuncie, mane i firme. El jutge.»  
  
Publicació: l'anterior sentència va ser llegida i publicada pel jutge que l'ha dictada, mentre celebrava audiència pública, el mateix dia que la va pronunciar, davant del secretari judicial. En done fe.  
Atés que es desconeix el domicili o residència actuals de la part demandada, per la Sentència de data 5 de desembre de 2017, com a lletrat de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, ordene publicar aquest edicte en el Diari Oficial de la Generalitat Valenciana per a portar a efecte la diligència de notificació de la sentència a la part demandada, Agung Permana.  
  
Castelló de la Plana, 5 de desembre de 2017.- El lletrat de l'Administració de justícia: Pedro Moya Donate.